الصفحه دى يتيمه, حاول تضيفلها لينك فى صفحات تانيه متعلقه بيها. متنساش الفقير هى حمله دشنها شبان مصريين خيرين صغيرين معظمهم تحت 18 سنه بينتمو لجمعيه اسمها " إحياء " لتأكيل الفقرا لحمه فى العيد الكبير 2011. الشبان سمو حملتهم " لحمة العيد " و هدفهم تأكيل أكتر من 1500 اسره فقيره لحمه فى العيد الكبير. معظم الاسر الفقيره دى فى منطقه فى القاهره اسمها " بطن البقره " و هى منطقه فى غاية الفقر بيحاول الشبان المصريين انتشال اهلها من الفقر و الجوع و المرض. المسئول عن الحمله " احمد داعور " مجرد شاب صغير عنده 17 سنه بيقول انهم مجرد مجموعه من شبان الإعدادى و الثانوى و انهم ابتدو يعملو الخير و هما لسه عندهم 15 سنه لما حسو بالمسئوليه تجاه المصريين العايشين تحت خط الفقر ، و اختارو منطقة بطن البقره و ساهمو فى مشاريع كتيره فى الاربع سنين اللى فاتو و كان اكبرها حمله عملوها سنة 2010 قدرو يلمو فيها 45 الف جنيه تمن اربع عجول و قدر بقية اعضاء الفريق انهم يلمو عليهم مبلغ تانى فقدرو يجيبو 15 عجل وزعو لحمها على عدد كبير من الاسر الفقيره.